Document ID: 31985R1365

Komisijas Regula (EEK) Nr. 1365/85
(1985. gada 24. maijs)
ar kuru groza Regulas (EEK) Nr. 2191/81 un (EEK) Nr. 2192/81 par atbalsta apjomu attiecībā uz sviestu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1298/85 [2], un jo īpaši tās 12. panta 3. punktu,
tā kā Komisijas Regulās (EEK) Nr. 2191/81 [3] un (EEK) Nr. 2192/81 [4], kurās jaunākie grozījumi izdarīti ar Regulu (EEK) Nr. 1375/84 [5], noteikts atbalsta līmenis dalībvalstu bezpeļņas iestāžu un organizāciju, kā arī armijas un līdzīgu bruņoto spēku sviesta iepirkumiem; tā kā ievērojot tirgus tendences, jāpielāgo šā atbalsta apjoms;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2191/81 2. panta 1. punktā un Regulas (EEK) Nr. 2192/81 2. panta 1. punktā, "ECU 157" attiecīgi aizstāj ar "ECU 150,5".
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
To piemēro no 1985. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 1985. gada 24. maijā

Labels: 3
4
17
5